CELEX: E2015P0004
Language: mt
Date: 2015-01-28 00:00:00
Title: Rikors imressaq fit-28 ta’ Jannar 2015 mill-Assoċjazzjoni Islandiża tas-Servizzi Finanzjarji kontra l-Awtorità ta’ Sorveljanza tal-EFTA (Kawża E-4/15)

30.4.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 143/9
            
         Rikors imressaq fit-28 ta’ Jannar 2015 mill-Assoċjazzjoni Islandiża tas-Servizzi Finanzjarji kontra l-Awtorità ta’ Sorveljanza tal-EFTA
   (Kawża E-4/15)
   (2015/C 143/10)
   Fit-28 ta’ Jannar 2015 tressaq rikors quddiem il-Qorti tal-EFTA kontra l-Awtorità ta’ Sorveljanza tal-EFTA mill-Assoċjazzjoni Islandiża tas-Servizzi Finanzjarji, irrappreżentata minn Hans-Jörg Niemeyer, avukat u Christian Kovács, avukat, Hengeler Mueller, Square de Meeûs 40, 1000 Brussell, il-Belġju.
   Ir-rikorrent isostni li l-Awtorità ta’ Sorveljanza tal-EFTA għandha:
   
               1.
            
            
               Tannulla d-Deċiżjoni 298/14/COL tal-Awtorità ta’ Sorveljanza tal-EFTA tas-16 ta’ Lulju 2014 (ĠU C 400, 13.11.2014, p. 13) biex jingħalaq il-każ ta’ għajnuna eżistenti lill-Fond Islandiż għall-Finanzjament tad-Djar, u
            
         
               2.
            
            
               Tordna lill-Awtorità ta’ Sorveljanza tal-EFTA sabiex iġġarrab l-ispejjeż tal-proċedimenti.
            
         
      Sfond legali u fattwali u l-eċċezzjonijiet ġuridiċi miġjuba bħala sostenn:
   
   
               —
            
            
               Ir-rikorrent, l-Assoċjazzjoni Islandiża tas-Servizzi Finanzjarji (“SFF”), huwa assoċjazzjoni li tirrappreżenta lill-impriżi finanzjarji reġistrati fl-Islanda kollha, inklużi l-banek universali, ta’ investiment u ta’ tfaddil, kif ukoll kumpaniji tal-assigurazzjoni, ta’ self fit-tul, ta’ titoli u dawk li joħorġu l-karti tal-kreditu. L-għan tal-assoċjazzjoni hu li tippromwovi ambjent operattiv kompetittiv għall-kumpaniji finanzjarji fl-Islanda u li tippromwovi l-interessi tagħhom internazzjonalment.
            
         
               —
            
            
               Il-każ jittratta rikors għall-annullament ta’ deċiżjoni tal-Awtorità ta’ Sorveljanza tal-EFTA sabiex jingħalaq każ dwar għajnuna eżistenti lill-Fond Islandiż għall-Finanzjament tad-Djar (“HFF”).
            
         Ir-rikorrent isostni li l-Awtorità ta’ Sorveljanza tal-EFTA:
   
               —
            
            
               assumiet b’mod żbaljat li l-appoġġ li ngħata lill-HFF jikkostitwixxi għajnuna eżistenti meta fir-realtà titqies bħala għajnuna ġdida;
            
         
               —
            
            
               ma tatx raġunijiet adwegwati għall-konklużjonijiet li waslet għalihom fid-Deċiżjoni u b’hekk kisret l-Artikolu 16 tal-SCA;
            
         
               —
            
            
               ħadet żball evidenti fl-interpretazzjoni tagħha tal-Artikolu 59(2) taż-ŻEE.